**Transplantacija penisa** (lat. *transplantatio penis*), kirurški transplantacijski postupak u kojem se penis transplantira pacijentu. Takav penis može biti alotransplantat s humanog donora, a može se uzgojiti i artificijelno, premda se posljednje još nije transplantiralo nijednom čovjeku. Periferni transplantacijski postupci poput transplantacijske kirurgije šake, lica ili penisa kontroverzni su zato što nisu nužni da bi osigurali život pacijenta. No oni ipak mogu značajno unaprijediti kvalitetu života.

Alotransplantacijski postupak 2006.
-----------------------------------

Prvi ovakav postupak izveden je u septembru 2006. u vojnoj bolnici u Guangzhouu u Kini. Pacijent, 44-godišnji muškarac, pretrpio je u nezgodi gubitak većeg dijela svojeg penisa. Transplantirani penis bio je dobiven od 22-godišnjeg muškarca koji je bio moždano mrtav. Iako proveden uspješno, postupak je za posljedicu imao psihološku traumu koju su doživjeli pacijent i njegova supruga pa je poslije 15 dana izveden kirurški postupak uklanjanja. Poslije toga je Jean-Michel Dubernard, koji je izveo prvu transplantaciju lica na svijetu, napisao da ovaj slučaj »otvara mnoga pitanja, a javljaju se i neki kritičari«. Aludirao je na dvostruke standarde pišući: 

> 
> »Ne mogu zamisliti kakve bi bile reakcije liječničke struke, etičkih specijalista i medijâ da je europski kirurški tim izveo sličnu operaciju.«
> 
> 
> 

Primjer kritičara je Piet Hoebeke, rekonstrukcijski urolog iz Belgije, koji je napisao pismo u kojem je postavio pitanje o tome da li su etički odbori bili uključeni te kritizirao grupu što su vrijeme praćenja sveli na samo 15 dana, tvrdeći da uspješno uklanjanje poslije dva tjedna nije prediktivno za dugoročne ishode, pa čak i da se neadekvatne arterijske anastomoze ne moraju manifestirati u tom vremenu. Bolnica u kojoj je izvedena prva transplantacija poslije je izdala niz smjernica u kojima se, među ostalim razmatranjima, »preporučuje da se ovaj postupak ograniči na pojedince s teškim ozljedama koji nisu voljni podvrći se tradicionalnoj rekonstrukcijskoj kirurgiji«, po minirecenziji etičkih pitanja u vezi s transplantacijom penisa koja je bila objavljena u *Asian Journal of Andrology*.

Postupak u Južnoj Africi 2014.
------------------------------

Univerzitet u Stellenboschu, medicinski kampus, mjesto izvedbe prve uspješne transplantacije penisa
U decembru 2014. specijalisti na Univerzitetu u Stellenboschu u Južnoj Africi izveli su prvu uspješnu transplantaciju penisa na 21-godišnjem muškarcu. U devetosatnom postupku upotrebljavala se mikrokirurgija radi spajanja krvnih žila i živaca. Pacijent je izgubio penis uslijed krpanja postupka cirkumcizije kojem je bio podvrgnut u dobi od 18 godina. Dana 13. marta 2015. objavljeno je bilo da se primatelju oporavila funkcija organa, uključujući mokrenje, erekciju, orgazam i ejakulaciju, no da se očekuje da će za potpun povratak osjeta dodira biti potrebno dvije godine. Liječnici koji su izveli transplantaciju bili su iznenađeni ovime jer nisu očekivali da će se pacijent potpuno oporaviti sve do otprilike decembra 2016. Uzevši u obzir da se u dijelovima Južne Afrike obrezivanja često izvode radi označivanja prijelaza dječaka u odraslu dob, a često su to nesanitarni postupci koje nerijetko izvode nedokazani amateri, liječnici su rekli da Južna Afrika ima jednu od većih potreba za transplantacijama penisa u svijetu.

Laboratorijski uzgojeni penis
-----------------------------

Godine 2008. Anthony Atala i kolege na Institutu za regenerativnu medicinu u Wake Forestu u Sjevernoj Karolini transplantirali su bioinženjerski konstruirane penise na 12 kunića. Svi su se uspjeli pariti i dobivena su četiri potomka. To je bio test za koncept na kojem je radio od 1992. s ciljem izradbe čovječjih penisa za transplantaciju. Proizveo je testne verzije bioinženjerski konstruiranih čovječjih penisa, no ni jedan od njih nije još pogodan za transplantaciju.

Povezano
--------

* Faloplastika
* Penektomija
* *Percy*

Izvori
------

1. ↑  Sample, Ian (18. septembra 2006.). „Man rejects first penis transplant". *The Guardian*. London. Pristupljeno 22. maja 2010.
2. ↑  Hu, Weilie; Lu, Jun; Zhang, Lichao; Wu, Wen; Nie, Haibo; Zhu, Yunsong; Deng, Zhixiong; Zhao, Yongbing i dr.. (2006.), „A preliminary report of penile transplantation", *European Urology* **50** (4): 851–853, DOI:10.1016/j.eururo.2006.07.026, PMID 16930814
3. ↑  Dubernard, Jean-Michel (2006.), „Penile transplantation?", *European Urology* **50** (4): 664–665, DOI:10.1016/j.eururo.2006.07.055, PMID 16930811
4. ↑  DOI: 10.1016/j.eururo.2006.11.032  
This citation will be automatically completed in the next few minutes. You can jump the queue or expand by hand
5. ↑  DOI:10.1038/aja.2010.88  
This citation will be automatically completed in the next few minutes. You can jump the queue or expand by hand
6. 1 2  Netto, Joseph (13. marta 2015.). „Doctors claim first successful penis transplant". *CNN*. Pristupljeno 15. marta 2015.
7. ↑  Associated Press (13. marta 2015.). „Penis transplant successfully performed in South Africa". *CBC News*. Pristupljeno 13. marta 2015.
8. 1 2  Gallagher, James (13. marta 2015.). „South Africans perform first 'successful' penis transplant". *BBC News*. Pristupljeno 15. marta 2015.
9. ↑  Mohammadi, Dara (4. oktobra 2014.). „The lab-grown penis: approaching a medical milestone". *The Observer*. Pristupljeno 16. marta 2015.